CELEX: 62010TN0440
Language: el
Date: 2010-09-24 00:00:00
Title: Υπόθεση T-440/10: Προσφυγή της 24ης Σεπτεμβρίου 2010 — Mahmoudian κατά Συμβουλίου

4.12.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 328/34
            
         Προσφυγή της 24ης Σεπτεμβρίου 2010 — Mahmoudian κατά Συμβουλίου
   (Υπόθεση T-440/10)
   ()
   2010/C 328/59
   Γλώσσα διαδικασίας: η γαλλική
   
      Διάδικοι
   
   
      Προσφεύγων: Fereydoun Mahmoudian (Τεχεράνη, Ιράν) (εκπρόσωπος: A. Kronshagen, δικηγόρος)
   
      Καθού: Συμβούλιο της Ευρωπαϊκής Ένωσης
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει την παράγραφο 2, τμήμα Ι Α, του παραρτήματος του κανονισμού (ΕΕ) 668/2010 του Συμβουλίου σχετικά με ορισμένα περιοριστικά μέτρα κατά του Ιράν, και την απόφαση του Συμβουλίου της 26ης Ιουλίου 2010 στο μέτρο που αφορά τον προσφεύγοντα·
            
         
               —
            
            
               να καταδικάσει το Συμβούλιο της Ευρωπαϊκής Ένωσης στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Ο προσφεύγων ζητεί την ακύρωση του εκτελεστικού κανονισμού (ΕΕ) 668/2010 του Συμβουλίου για την εφαρμογή του άρθρου 7, παράγραφος 2, του κανονισμού (ΕΚ) 423/2007 (1), και της αποφάσεως 2010/413/ΚΕΠΠΑ του Συμβουλίου (2), για τη λήψη περιοριστικών μέτρων κατά του Ιράν με σκοπό την αποτροπή της διάδοσης των πυρηνικών όπλων, στο μέτρο που το όνομα του προσφεύγοντος συμπεριλήφθηκε στον κατάλογο προσώπων, οργανισμών και οντοτήτων των οποίων τα κεφάλαια και οι οικονομικοί πόροι δεσμεύθηκαν κατ’ εφαρμογή της διατάξεως αυτής.
   Οι λόγοι ακυρώσεως και τα κύρια επιχειρήματα που προβάλλει ο προσφεύγων είναι πανομοιότυπα με τα προβαλλόμενα στο πλαίσιο της υποθέσεως T-439/10, Fulmen κατά Συμβουλίου, η οποία αφορά την εταιρεία της οποίας γενικός διευθυντής είναι ο προσφεύγων.
   
      (1)  Εκτελεστικός κανονισμός (ΕΕ) 668/2010 του Συμβουλίου, της 26ης Ιουλίου 2010, για την εφαρμογή του άρθρου 7, παράγραφος 2, του κανονισμού (ΕΚ) 423/2007 σχετικά με ορισμένα περιοριστικά μέτρα κατά του Ιράν (ΕΕ L 195, σ. 25).
   
      (2)  Απόφαση 2010/413/ΚΕΠΠΑ του Συμβουλίου, της 26ης Ιουλίου 2010, για περιοριστικά μέτρα κατά του Ιράν και για την κατάργηση της κοινής θέσης 2007/140/ΚΕΠΠΑ (ΕΕ L 195, σ. 39).